Той командва десния фланг на армията на Сула в битката при Колинската врата, потушава робското въстание водено от Спартак и влиза в политически съюз, известен като Първи триумвират, с Помпей Велики и Юлий Цезар. Твърди се, че притежавал повече от сто и петдесет милиона сестерции в пика на своето богатство. Той е един от най-богатите хора през тази ера и е една от най-богатите исторически личности. Въпреки това Крас все още жадува за военно признание и получаване на триумф, желание което го води в Сирия, където е победен и убит в битката при Кара от партския пълководец Сурена.